section_heading: Vojna karijera
paragraph_text: Manfred von Richthofen rođen je 24. svibnja 1855. godine u Gut Barzdorfu (danas Bartoszcowek u Poljskoj). Richthofen je u prusku vojsku stupio 1874. godine, nakon čega je služio u raznim vojnim jedinicama. U travnju 1902. Richthofen postaje zapovjednikom careve osobne konjičke garde (Garde du Corps), da bi iduće godine postao i pobočnikom cara Vilima II. Čin pukovnika dostigao je 1906. godine, da bi u ožujku 1908. postao zapovjednikom 2. gardijske konjičke brigade. Richthofen je 1910. unaprijeđen u čin general bojnika, da bi u veljači 1913. preuzeo zapovjedništvo Gardijske konjičke divizije smještene u Berlinu. U veljači 1914. Richthofenu je povjereno zapovjedništvo 6. pješačke divizije koja se nalazila u Brandenburgu.